Na temelju čl. 48 Zakona o lokalnoj i područnoj (regionalnoj) samoupravi (Narodne novine, br. 33/01, 60/01, 129/05, 109/07, 125/08, 36/09, 150/11, 144/12 , 19/13 i 123/17), te čl. 46. Statuta Općine Sikirevci (Službeni vjesnik Brodsko-posavske županije 01/18), Zakona o udrugama (Narodne novine, broj: 74/14), te sukladno odredbama Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, broj: 26/15), općinski načelnik Općine Sikirevci donosi

**ODLUKU**

**o raspisivanju javnog natječaja**

**za sufinanciranje programa i projekata od interesa za opće dobro**

**koje provode udruge na području Općine Sikirevci za 2020. godinu**

**I.**

Općinski načelnik Općine Sikirevci raspisuje javni natječaj za sufinanciranje programa i projekata od interesa za opće dobro koje provode udruge na području Općine Sikirevci za 2020. godinu u vremenu od 15. siječnja 2020. do 14. veljače 2020.g.

**II.**

Iznos ukupnih sredstava koji će biti na raspolaganju za sufinanciranje programa, odnosno iznos koji će se temeljem ovoga natječaja moći dodijeliti udrugama za provedbu programa biti će određen Proračunom općine Sikirevci za 2020. g., a raspodijelit će se na temelju javnog natječaja za financiranje projekata udruga u području za 2020. godinu (u daljnjem tekstu: Natječaj) čiji je nositelj Općina Sikirevci i u skladu s dokumentacijom za provedbu Natječaja koja je sastavni dio ove Odluke.

**III.**

Dokumentacija za provedbu Natječaja iz točke II. ove Odluke obuhvaća:

* tekst javnog natječaja,
* upute za prijavitelje,
* obrasce za prijavu projekta,
* obrazac za procjenu kvalitete/vrijednosti projekta i
* obrasce za provedbu projekta i izvještavanje.

Obrasci za prijavu iz stavka 1. ove točke su:

B1 Obrazac opisa programa ili projekta

B2 Obrazac proračuna programa ili projekta

B3 Obrazac izjave o nepostojanju dvostrukog financiranja

B4 Obrazac izjave o nekažnjavanju

B5 Obrazac o ispunjenim obvezama

B6 Ogledni obrazac izjave o suglasnosti za uvid u kaznenu evidenciju

B7 Obrazac za ocjenjivanje

Obrasci za provedbu projekta i izvještavanje iz stavka 1. ove točke su:

B8 Obrazac Ugovora o financiranju

C1 Obrazac opisnog izvješća

C2 Obrazac financijski izvještaj

Poziv i dokumentacija za provedbu Natječaja iz točke III. objavljuje se u cijelosti na mrežnim stranicama davatelja financijskih sredstava, [**www.opcina-sikirevci.hr**](http://www.opcina-oprisavci.hr/).

Udrugama koje su u 2019. godini sklopile Ugovore o sufinanciranju projekata i programa, a u predviđenom roku nisu dostavile propisane obrasce (opisni izvještaj i financijski izvještaj) Općina Sikirevci uskratiti će dodjelu financijskih sredstava projektima u 2020. godini.

**V.**

Davatelj financijskih sredstava nadležan je za provedbu postupka.

Sukladno Uputama za prijavitelje, davatelj financijskih sredstava će osnovati Povjerenstvo za pripremu i provedbu natječaja čija je zadaća:

* otvaranje prijava i provjera propisanih uvjeta natječaja,
* procjena zaprimljenih projektnih prijava koje su uspješno ispunile provjeru propisanih uvjeta natječaja.

**VI.**

Na temelju provedenog postupka ocjenjivanja projekata, čelnik davatelja financijskih sredstava donosi Odluku o raspodjeli sredstava za sufinanciranje projekata udruga.

Na temelju Odluke iz stavka 1. ove točke davatelj financijskih sredstava će s nositeljem projekta sklopiti pojedinačne ugovore.

**VII.**

Odluka iz točke VI. bit će objavljena na mrežnim stranicama davatelja financijskih sredstava [**www.opcina-sikirevci.hr**](http://www.opcina-oprisavci.hr/)

**VIII.**

Za provedbu ove Odluke zadužuje se Jedinstveni upravni odjel davatelja financijskih sredstava.

**IX.**

Ova Odluka stupa na snagu danom donošenja.

OPĆINSKI NAČELNIK

**Josip Nikolić, dipl.ing.**

KLASA: 402-08/20-01/1

URBROJ: 2178/26-01-20-1

Sikirevci, 15. siječanj 2020. godine